**Pályázati felhívás**

Budapest Főváros XVI. Kerületi Önkormányzat Képviselő-testületének Köznevelési, Ifjúság- és Gyermekvédelmi Bizottsága a 2019/2020. tanévre pályázatot hirdet, **a pályázati kiírás időpontjában 4-11. évfolyamra** járó általános vagy középiskolai tehetséges tanulók támogatására.

***Pályázati feltételek***

**Pályázatot nyújthat be tanulói jogviszonnyal és Budapest XVI. kerületi lakóhellyel rendelkező**

- minden, a pályázat benyújtásának időpontjában 14. életévét be nem töltött tanuló törvényes képviselője, ha a tanuló

*a)* nem áll fegyelmi büntetés hatálya alatt, valamint a 2018/2019. és a 2017/2018. tanévben

*b)* 4,0-5,0 közötti tanulmányi átlagot, továbbá tanévenként legalább kétszer kiemelkedő eredményt ért el tanulmányi versenyen, valamely műveltségi, művészeti területen, vagy a versenysportban,

illetve

- minden, a pályázat benyújtásának időpontjában 14. életévét betöltött tanuló törvényes képviselőjével együtt, ha a tanuló

*a)* nem áll fegyelmi büntetés hatálya alatt, valamint a 2018/2019. és a 2017/2018. tanévben

*b)* 4,0-5,0 közötti tanulmányi átlagot, továbbá tanévenként legalább kétszer kiemelkedő eredményt ért el tanulmányi versenyen, valamely műveltségi, művészeti területen, vagy a versenysportban.

**Kiemelkedő eredménynek minősül**, ha a tanuló a pályázat kiírásának tanévében **(2018/2019.)**, és az azt megelőző tanévben **(2017/2018.)**:

a) **nemzetközi** tanulmányi, műveltségi, művészeti, vagy sportversenyen **1-10.** helyezést ért el, vagy

b) **országos** tanulmányi, műveltségi, művészeti, vagy sportversenyen **1-10.** helyezést ért el, vagy

c) **fővárosi, megyei** tanulmányi, műveltségi, művészeti, vagy sportversenyeken **1-3**. helyezést ért el, vagy

d) bármely **kerületi**, vagy városi tanulmányi, műveltségi, művészeti, vagy sportversenyen legalább két alkalommal **1-3.** helyezést ért el.

**A Kiemelkedő eredmény elérését igazolni szükséges a** 2018/2019. és a 2017/2018. tanévre olyan oklevelek másolatával, vagy olyan egyesületi igazolásokkal, melyekről egyértelműen megállapíthatóak az alábbiak:

* a verseny ideje
* a verseny rangja (kerületi, fővárosi, országos stb.)
* az elért helyezés

A pályázat elbírálása során **előnyt élveznek a hátrányos szociális helyzetű tanulók**. **Hátrányos szociális helyzetű tanulónak minősül az a tanuló, aki(t)**

* **hátrányos helyzetű (rendszeres gyermekvédelmi kedvezményre jogosult);**
* **halmozottan hátrányos helyzetű;**
* **védelembe vettek;**
* **átmeneti/tartós nevelésbe vettek, vagy gyámolt;**
* **szülője egyedül nevel;**
* **nagycsaládos (3 vagy több gyermeket nevelő családban él).**

Pályázni kizárólag **pályázati űrlapon** lehet, amely a *felhívás közzétételének* napjától szerezhető be a Polgármesteri Hivatal Intézményi Iroda 1163 Budapest Havashalom u. 43. 2. emelet 226. számú szobájában ügyfélfogadási időben, valamint letölthető az Önkormányzat www.bp16.hu honlapjáról.

A pályázat személyes, vagy postai úton történő benyújtásának határideje **2019. július 1.**

Budapest XVI. kerületi Polgármesteri Hivatal Intézményi Iroda 1163 Budapest Havashalom u. 43.

**A pályázathoz csatolni kell:**

*a)* önéletrajzot,

*b)* a tanuló ***két utolsó tanév végi*** (2018/2019. és 2017/2018.) bizonyítványának igazgató által hitelesített másolatát,

*c)* tanévenként (2018/2019. és 2017/2018.) legalább két-két *versen*yen elért érvényes eredmény igazolására szolgáló oklevél másolatot, vagy eredeti hitelesített egyesületi igazolást.

*d)* a hátrányos szociális helyzet igazolását szolgáló okiratokat (különösen igazolások, határozatok, végzések, anyakönyvi kivonat, nyilatkozatok).

Nem kötelező jelleggel csatolhatók más ajánlások is.

**Hiányosan, vagy határidőn túl benyújtott pályázatot a pályáztató nem fogad el, hiánypótlás nincs.**

A beérkezett pályázatokat **2019. szeptember 30-ig bírálja el** a Köznevelési, Ifjúság-és Gyermekvédelmi Bizottság.

A támogatás 2019. szeptember 1 - től 2020. június 30. napjáig, összesen 10 naptári hónapra nyerhető el.

A támogatás folyósítása a pályázat elbírálását követően két egyenlő részletben, 2019. november és 2020. március hónapban történik.

***Vincze Ágnes***

*Budapest Főváros XVI. Kerületi Önkormányzat Képviselő-testület*

*Köznevelési, Ifjúság- és Gyermekvédelmi Bizottságának Elnöke*